mteb/NusaParagraphEmotionClassification huggingface dataset:
Ning taun 2010-an, kualitas film horor ning kabeh negara saiki akeh sing ngitung saka jumlah adegan ngageti ning filme utawa basa Inggrise jumpscare, dudu babagan alur crita, akting, lan piranti sing ana ning film kuwi. Film iki uga ditambah adegan sadis ben kesane kaya apik. Nanging cara ukur iki wis ora sesuai karo film jaman saiki amarga film jaman saiki kuwi ngutamakake babagan alur lan teori sing ana ning film kuwi. Adegan sing ngageti lan marai jantung copot kuwi wis ora sesuai amarga penonton saiki bakal oleh kesel lan oleh kemringet tanpa ana pitutur sing bisa dijupuk saka film kuwi.
Sak tahun wingi tepak'e tahun 2021 akeh wong sing mati polahe covid ambek penyakit liyane barang malah tambah cepet mati. Salah sijine sing dadi korban covid yaiku bojone pamanku sing ono nag kota pahlawan. Pak lek sedehe pol soale ditinggal salah siji anggota keluargae mati tepak'e iku bojone dewe. Opo maneh bojone paman itungane yo isek enom. Tapi polahe kerjone nag pabrik akhire wonge yo kenek covid mesisan. Tapi sing garai sedeh maneh yaiku anake isek cilik-cilik, sing paling cilik isek umur sekitar 4 tahun. Seng paling gede iku umur 16 tahun. Kat iku sing jenenge covid maleh diwedine nag keluargaku kejobo aku sing isek beling nag dikon gowo masker.
Wong-wong iku kakean podo mikir, nek wes tuwo, pasti gak bakal isok meteng maneh. Soale kan wes meh meh cedek karo masa manopouse. Tapi nyatane, wong sing wes berumur iku sek onok sing tetep isok meteng. Istilahe iku nek nang kene dijenengi kebobolan. Pikire kan wes tuwo, dadi nek ngeseks gak nganggo kondom yo gak bakal meteng. Tapi nek wes takdire, yo bakal tetep meteng. Pasti wong-wong sing ngalami iki kagete nemen pol, soale temenan gak nyongko. Dan akeh-akehe bakal bingung engkok bakal yaopo. Yo gaonok sing isok dilakoni selain diterimo. Mosok kate digugurno? Kan sing onok tambah duso. Dadi nek onok wong sing kebobolan, dikon gawe nerimo ae.
Ngetuti wong kui isih disebut salah siji kejahatan sing serius. Mergone wong sing ngeroso dietuti kui bakal dadi wedi lan ngeroso kuwatir. Mungkin, wong sing ngetuti kui pancen ora ketok, nanging wong sing dietuti kui bakal ngeroso yen ono wong sing lagi ngetuti. Yen wonge kui ngetutine suwe, kui bakal ngeganggu uripe wong sing dietuti. Dheweke bakal ngeroso ora nyaman sak ben arep metu omah. Dheweke ngeoro ora ono panggon sing luwih aman sak liyane neng omahe dhewe. Dheweke wedi wong sing ngetuti awak bakal nyilakani dheweke. Mungkin durung tentu kedaden, nanging dheweke mesthi ngebayangke kemungkinan sing palik elek sing bakal kedadean.
Kelasku entok tugas gawe ngelukis dan temane bebas. Berhubung lagi jam kosong, aku langsung ngetokno buku gambarku dan corat coret kasaran e disik. Pas kerangkane wes dadi, baru aku ngetokno cat sing onok nang lokerku dan ngelukis sesuai kerangka sing tak gawe. Kabeh koncoku podo ndeloki dan podo nyeletuk. Jarene cek rajine talah tugase langsung digarap saiki. Aku mek nyengir tok. Pas wes mari, lukisan iku mau tak jemur nang ngarep kelas, mumpung lagi terik. Mbari ngono, pas moleh sekolah, lukisan iku mau tak dekek nang loker ben sesok garek dikumpulno. Sesok e pas aku tutuk kelas, aku bingung soale lukisanku wes gak onok nang lokerku. Aku takon konco sak kelas tapi gak onok sing eroh. Terus onok arek siji sing ngomong nek lukisanku wes ditempel nang mading sekolah. Langsung aku ngampiri mading dan ndelok, ancene lukisanku wes nang kono. Cuma sing marakno aku ngamuk iku mergo nang kono dijenengi e nganggo jeneng arek teko kelas liyo. Berhubung aku wes ngamuk nemen, langsung ae tak labrak arek e dan tak jaluki tanggung jawab.
Wis ngamuk-ngamuk amarga mari diselingkuhi pancen ora penak. Apa maneh bocahe sing dingamuki ora ngerasa bersalah amarga wis ngerasa paling apik. Kanggo ngadepi wong kaya ngene pancen ora gampang nanging bisa nganggo cara iki. Kaping siji, ora papa langsung ngamuk. Ngamuk ning omah karo ngorat arit kamar ora papa supaya ati bisa luwih tenang. Kaping loro, wong sing wis nyelingkuhi ora pantes kanggo diwenehi kesempatan maneh. Langsung dipedhot wae komunikasi karo wong sing seneng selingkuh. Sing terakhir, langsung golek pacar maneh. Iki dadi salah siji cara sing bisa digunakake supaya cepet lali lan ora duwe urusan maneh karo pacar sing wingi wis nyelingkuhi kene.
Wong nag diwei hadiah pas ulang tahun mesti  jumbul. Tapi wong saiki nganjurno nag ulang tahun iku ora kudu larang utowo mewah sing penting iso ngerayakno ulang tahun. Terus hadiahe yo ojo sampek marakno gelone wong ulang tehun maeng soale iso marakno atine ora enak ambek rumongso diremehno. Dadi nga ngerayakno ulang tahun iku wes opo onone ae sak mampuni sing peting iso seneneg bareng ambek wong sing ancenen disenengi utowo keluarga sing diayomi. Soale nag delok saiki sing jenenge hadiah ulang tahun iku mesti apik-apikan soale digawe sombong-sombongan padal asline sing jenenge ulang tahun iku kudune berdukan soale umure tambah kalong.
Dimandegke seko gawean karo atasan kui, kiro-kiro aku ngerti, rasane lara tenan. Mending yen ono alasan sing cetho kenopo awak dhewe ora dibutuhke meneh, ono uga sing mecat wong ora ono alasen. Nanging, arep kepiye wae, awak dhuwu ora dhuwe kuasa kanggo ngubah keputasan kui. Awak dhewe mung iso legowo. Iso wae PHK kui kesempatan awak dhewe kanggo leren. Mungkin, awak dhewe keakehan kerjo pas kui dadi ora sempet ngurus keluarga. Iso dolan karo anak lan bojo kui perkoro sing ora kabeh wong iso ngerasake. Awak dhewe ugo dadi duwe wektu selo luwih akeh kanggo nemuke jati diri. Kui iso nyegerke pikirane awak dhewe.
Budheku kudu ngenteni suwe banget sadurunge iso duwe anak. Mbakyu paling tuwo seko ibuku kui duwe masalah karo kesuburane. Selama ora dhuwe anak kui, budheku sedih banget. Kanggo nyenengke atine, budhe kerep dolan neng panggone keponakane. Pas meteng anak pertama, budheku langsung akeh moco buku sing ono hubunganan karo anak, seko persalinan tekan perkembangan anak. Anak pertama budhe kui, Mbak Kusuma, lahir 1996. Budheku seneng banget pas mbakku kui lahir. Akhire dee iso momong anake dhewe, bar ngeteni luwih seko 5 taun. Ora let suwe, anak sing keloro lahir, Mas Wicak, tanggal 20 Juni 1998. Kebahagiane budheku dadi lengkap bar duwe anak 2, wedok siji lan lanang siji.
Sak apik-apike menungso sing nduwe duso iku sing cepet-cepet gawe taubat. Gawe awak dewe wong Islam, taubat iku isok dilakoni dalam bentuk opo ae. Salah sijine iku sholat taubat. Sholat taubat iku isok dilakoni kapan ae, tapi luwe afdol iku pas wayahe sholat tahajud. Carane sholat tahajud iku guampang pol, wes podo koyok sholat koyok biasane sebanyak rong rokaat. Sing mbedakno iku niat, dungo sak durunge sholat, karo dungo sak wise sholat. Pertama, awakmu niat gawe sholat taubat. Mbari ngono, awakmu ndungo, "Robbana dholamna Anfusana wa illam taghfirlanaa wa tarhamnaa lanakunanna minal khosirin." sak durunge takbir. Pas wes mari sholat rong rokaat, moco rong wacanan dungo. Siji, moco, "Astaghfirullahal ladzi laa ilaaha illaa huwal hayyul qayyum wa atubu ilaihi.". Loro, dilanjut moco dungo, “Allaahumma anta rabbii laa ilaaha illaa anta khalaqtanii wa ana'abduka wa ana'alaa 'ahdika wa wa'dika mastatha'tu a'uudzubika min syarri maa shana'tu. abuu ulaka bini'matika 'alayya wa abuu u bidzanbi fahghfirlii fa innahu laa yaghfirudz dzunuuba illaa anta.”
Koncoku ono sing diarane kenek gagar otak soale mari tabrakan. Nah bocahe yo jumbul ngerti hasil perikso teko dokter ngunu mangkane dase diperban. Nah gagar otak ringan iku maeng iku termasuk salah sijine loro sing ancene disebabno polahe ono tatapan sing ora nenen nang endose wong. Nah ciri-cirine utowo gejalae iku endase mesti ngerasakno loro tapi ora nemen koyok cenut-cenut ngunu, ono mencune sak itik nang endasi sing loro maeng, ambek kadang ngerasakno nggliyeng nang endase maeng. Mangkane mari ngunu koncoku yo rodok bingung, tapi jarene dokter iku iso waras sing penting leren sak cukupe  ambek ora atek dolan utowo nyambut gawe sing garai pegel.
Dino iki Indri dijak renang ambek konco-koncone nang Selekta. Mergo gak onok kerjoan dan bosen mergo gak lapo-lapo, Indri melok ae. Akhire ket isuk berangkat teko Suroboyo dan tutuk Selekta jam 9an. Pas tutuk kono, kabeh podo cepet-cepet ganti klambi renang soale wes podo gak sabar gawe nyemplung nang kolam renange. Awale Indri mek dolan banyu nang areane arek cilik, terus diajak ambek sing liyane gawe renang nang kolam sing jeru. Indri nolak, soale de’e gak isok renang dan wedi kelelep. Tapi ambek konco-koncone didarik dan akhire Indri melu renang nang kono. Mergo sek wedi, Indri mek ndekem nang pinggiran sambil cekelan pinggir kolam. Moro-moro, tangane keselip dan marakno cekelane ucul. Mergo panik, akhire Indri kelelep nang kolam renang iku mau. Indri tambah panik soale temenan kelelep. De’e wes megap-megap. Untunge gak suwe koncone ngampiri dan nyelametno Indri.
Ngelahirke kui dudu proses sing gampang. Akeh wanita sing ngerosoke lara banget pas ngelahirke, terutama kanggo sing ngelahirke secara normal. Ben awak dhewe luwih gampang utowo ora ngerasake lara sing banget-banget pas ngelahirke ono latian utowo olahraga sing iso dilakoni. Sing pertama, latihan nafas. Pernafasan kui penting kanggo ngatur kecepatan lan kekuatan pas ngelahirke. Sing keloro, latian otot panggul lan pupu. Otot kui penting dadi kekuatan utama pas ngelahirke. Coro latiane kui iso jongkok banjur gerake lutut alon-alon. Sing ketelu, latian otot punggung lan sikil. Pas wis meteng gedhe, bobot awak mesthi ketumpu neng wetheng. Dadi awak kudu ditahan kanggo rong otot kui. Cara ngelatihe kui awak dhewe iso gawe posisi merangkat banjur ngangkat-midunke punggunge dhewe.
Akeh uwong sing nganggep rasisme ambek rasialisme iki podo mergo jenenge sing meh meh mirip. Padahal iku dua istilah sing bedo arti. Rasialisme iki berarti dijelasno dadi suatu penekanan nang ras utowo pertimbangan rasial sing sifate netral. Contoh perbuatan rasialisme iku sadar nek ras nang dunyo iki onok akeh dan berbeda-beda. Nek rasisme iki berarti suatu kepercayaan utowo doktrin sing marakno wong mikir nek ras e iku luwe superior timbang ras liyane dan mereka ngeroso berhak ngatur ras liyane. Contoh perbuatan rasisme iku musuhi wong kulit ireng sing marakno golongane mereka mesti diserang dan marakno wong berkulit ireng mau dadi ngeroso minder.
Ora ana wong sing bisa langsung lancar ngomong ning ngarep umum. Proses iki mbutuhake latian sing suwi amarga wong kudu bisa nguwasai panggung. Wong sing pidato kuwi mesti latihan dhisik wiwit ning ngarep kelas, kanca, uga wong tuwa lan ngasilake pidato sing apik. Sing paling bisa dikira-kira saka proses sinau iki yaiku piye carane ngewenehi omongan sing jelas lan uga artikulasi sing bisa dirungokake karo wong liya. Mesti kanggo nyalurake info iki kudu paham banget apa sing disampekake. Kamangka, kanggo kanca-kanca, aja wedi ngomong ning ngarep amarga kabeh kuwi ana proses lan ora langsung bisa, sing penting kudu wani lan uga akeh latihane.
Awakmu pasti kadangan pingin gawe nyiapno surprise gawe koncomu sing lagi ulang tahun. Tapi pas ndelok dompet, dadakno duitmu lagi sitik banget dan durung entok kiriman duit. Onok cara gawe nyiapno surprise sing sederhana dan gak butuh duit akeh. Siji, awakmu nang Indomaret utowo Alfamart. Loro, tuku kabeh jajanan sing disenengi koncomu sing lagi ulang tahun dan sesuain karo budget sing mbok duweni. Telu, sekalian tuku paperbag polosan gawe madani jajanan iku mau. Papat, bayaren kabeh disik. Limo, dekek kabeh jajan nang paperbag iku. Enem, keki tulisan sing menyentuh nang paperbag e. Terakhir, awakmu garek nang omahe koncomu dan kabari nek awakmu nang ngarep. Pas metu, garek surprise-ono ae koncomu. Sederhana, tapi koncomu pasti seneng.
Sing garai wong wedi disuntik iku ora polahe wonge ancene jere utowo ora kendel. Tapi ono pirang-pirang perkoro sing ancene garai wong iku maeng wedi yaiku wong iku maeng duwe truama sing ono kat cilik, nah sing garai trauma iku maeng biasane pas suntik iku deke keweden terus kedaden perkoro sing ora dikarepno, mangkane deke bas keweden sampek gede. Terus ono maneh yaiku deke iku awit cilik diwedekno ambek keluargane sing ancene duwe wedi ambek suntik, dadi deke melok wedian sisan nang sing jenenge suntik. Mangkane nag ono wong wedi ambek suntik iku ora mergo deke iku wedi ambek suntik tapi ancene deke duwe ilingan sing elek ambek suntik iku maeng.
Onok dino pas ketepakan awakmu lagi ketemu pelayan sing marai emosi sampe misuh-misuh saking nggaplekine. Sing marai mangkel iku, kadang wong sekitar gak bakal ngurusi dan bakal sibuk karo urusane dewe. Yo wajar seh, cuma kan kadang awak dewe ngeroso butuh uwong gwe mbelo awak dewe. Nek misal mentok koyok ngono, gak onok cara liyane selain ngeviralno pelayan iku. Carane koyok ngene. Siji, awakmu rekam meneng-meneng kelakuane pelayan pas debat karo awakmu. Loro, pas wes direkam, cek luwe ngeyakino, awakmu usahakno ngomong luwe kalem. Soale uwong mesti ndelok sing nyolot iku biasane sing salah. Dadi ketokno nek pelayane iku sing nyolot. Telu, nek wes kerekam, garek sebarno ae nang kabeh akun media sosialmu. Hal iku ben pelayan entok teguran teko atase, malah nek isok dipecat ae.
Rasa kuciwa pancen bisa marai depresi lan tekanan mental uga bisa marai korbane ngerasa pengen ngilangake nyawane dhewe utawa basa kasare bunuh diri. Ning Indonesia, Kemenkes wis nduweni sarana kanggo nangani pencegahan marang kasus bunug diri 24 jam lewat telpon lan email. Sak liyane kuwi, ana layanan khusus kanggo pencegahan bunuh diri saka PDSJKI, yaiku Perhimpunan Dokter Spesialis Kesehatan Jiwa Indonesia. Perhimpunan iki mbuka layanan web. Layanan iki ana 3 jenise, yaiku periksa kecemasan, trauma psikologis, lan depresi. Yen ana indikasi, ning web kuwi langsung dikabari langkah sak wise kanggo ngecek saran lan akses perawatan selanjute ben ora tambah parah.
Menurutku, telek khewan sing paling ganggu neng daerah omahku telek pithik. Soale khewan unggas kui sing paling akeh neng cerak omahku. Sebenere ono kandang sapi lan wedhus cerak omahku. Nanging telek ora patio ganggu, soale panggone rodo adoh lan rodo masuk meneh. Aku ngeroso jijik karo telek pithik kui mergo jumlahe kui akeh. Yen misale, ketemu siji loro sak ben dino wae ora dadi masalah. Soale, aku uga kerep mlayu neng ngarep komplek omahku. Yen misale, aku delok dalan mergo ora kepengen midak telek kan rodo repot kanggo aku. Mungkin pas wiwitan mlayu isih iso, nanging yen wis kesel bakal luwih angel meneh kanggo ngindari teleke kui.
Gagal nag urip iku wes biasa ambek kabeh wong mesti tau ngalami. contone sing dikarepno utowo sing direncanakno iku jane nang A tibake bangkel nang O. Kagal nang urip yaiku gagal sing asline awak dewek kabeh ora kepikiran nag perkoro sing dilakoni iku nguwei dampak sing ora karuan nang gone masa depan uripe wong maeng. Tapi kabeh iku maeng iso diadepi nag wong iku maeng iso dadekno gagal iku dadi pengalaman kanggo ngadepi masa sing ono nag ngarepe maneh. Dadi gagal uripe iku yo macem-macem. Karek wonge sing ngalami gagal nag bidang opo. Nag bocah sekolah pasti ora lulus iku termasuk salah sijine gagal sing ono nag uripe utowo oleh nilai nol iku yo termasuk gagal nang jero uripe.
Wong wong tuwo iku senengane njar njarno arek cilik kate lapo ae, gak atek diatur iki iku. Salah siji contohe gawe njarno arek cilik nyerobot antrean. Pas ditegur, mesti engkok alesane, “Halah, sek cilik, jarno ae”. Ketoke remeh sih, tapi nek sing koyok ngono dijarno, arek cilik iku bakal tumbuh dadi wong sing egois, gak gelem ngalah, dan senengane njupuk hak e wong liyo. Soale ket cilik de’e wes diajari nek nyerobot antrean ae gak masalah kok, akhire kebentuk pemikiran nek de’e isok dapetno opo ae sing dipingini asalno de’e sek dibelo wong tuwone. Nek gak ditegur ket cilik, engkok marakno tuman.
Telono suwek iku ancene perkoro sing iso marakno wong sing ngalami iku mesti isine pol. Mergo sing jenenge telono suwek iku merti ora kepikiran sak durunge mangkane nag iso sak durunge budal iku kudu didelok disik telono iku maeng normal opo ora, nag ancene normal yo ora masalah tapi nag sampek rodo metet jelas bakal suwek. Nah suweke telono sing jelas dadekno wong isin yoiku nag ancene suweke iku maeng nang mestak utowo nang bangonan sing ora panters diwasi karo moto. Mangkane nag iso sak durunge gawe telono iku maeng kudune didelok disek ambek dipastekno telono iku maeng isek apik opo ora, opo maneh sing bagian mertak ambek bokong.
Ana wulan Ramadhan utawa wulan pada mesti akeh banget adicara buka bersama. Adicara iki dadi panggon kanggo ketemu karo kanca lawas. Rata-rata kabeh kanca biasane ngejak kanggo buka bersama. Ing adicara buka bersama, aja lali kanggo basa basi karo kanca-kanca liyane. Tapi kudu dieling yen basa-basi ora oleh kanggo ngomong sing nyinggung wong liya kaya misale nakok bayarane pas kerja. Kanggo pirang-pirang wong, iku rada sensitif. Yen bisa ya ngomongna babagan sing seru wae kayata kedadean lucu pas ning sekolah mbiyen. Mula ayo padha peka karo wong sak ubenge kene supaya ora babar blas yen ngomong lan nggarai wong liya kesinggung.
Tambah akehe senjata api sing tersebar ndek Indonesia, marakno uwong luwe gampang gawe tuku senjata iku mau. Onok sing tujuane gawe koleksi, gawe berburu, onok sisan sing gawe gaya gayaan tok. Biasane wong sing tuku senjata api mek gawe gaya gayaan tok, bakal berpotensi bakal nganggo senjata iku gawe ngancem uwong. Padahal, penggunaan senjata api iku gak oleh ngawur. Nang Indonesia, penggunaan senjata api wes diatur nang UU Nomor 8 Tahun 1948 tentang Pendaftaran dan Pemberian Izin Pemakaian Senjata Api. Kemungkinan gede, nek wong sampe ngawur nganggo senjata api iku, bakal isok dipidana. Dadi gawe awakmu sing nduwe senjata api, pastikno awakmu nduwe izin iku mau ben gak dipidana.
Pisah karo konco kui, pas awal-awal, bakal ngerasake sedih. Awak dhewe bakal arang ketemu karo konco-koncone dhewe. Nanging, dudu artine yen wis pindah utowo wis bedo kota, awak dhewe lan konco-konco ora iso hubungan meneh. Awak dhewe isih iso kontak-kontak lewat HP. Awak dhewe iso jadwalke panggilan video karo konco-koncone dhewe sing adoh. Pancen, kwalitas ketemuane luwih apik pas langsung, nanging ngelakoke panggilan video kui sing paling memungkinkan. Awak dhewe uga iso luwih kerep meneh posting kegiatane dhewe neng media sosial. Seko unggahan kui, konco-koncone dhewe bakal ngerti kondisi awak dhewe sing paling anyar kui koyo piye. Selain kui, awak dhewe iso komentar neng unggahan foto koncone dhewe, ben tetep ono interaksine.
Masio kutha sing gedhe, Jogja kuwi bisa dadi conto kutha sing transportasi lan pengendarane iki rada tertib tinimbang warga kuthe liya. Polisine uga pinter ngatur lalu lintas lan nggawe rekayasa jalur, kamangka masio kutha wisata, Jogja iki uga jarang macet lan bisa dadi salah siji jujugan kanggo wong sing pengen kerja ning kutha sing tenang. Biyasane, Jogja iki bakal macet yen ana acara adat utawa kecelakaan. Nanging mesti wis ana woro-woro wiwit pirang dina sak durunge acara utawa cepet ngabari lewat media sosial babagan kecelakaan lan uga ngewenehi koordinate. Kamangka warga Jogja iki uga tertib lan ora emosi ning dalan amarga wis ana kebiasaan sing uga apik saka polisine.
Kadang aku iki rodo nyesel ngekos nang kosan sing saiki. Yo bener seh fasilitas nang kene iku super lengkap, mulai teko kamar ber-AC, air panas, kulkas bersama, pawon, mesin cuci, sampe rooftop. Tapi sayange wong wonge podo individualis kabeh. Bahkan gak onok sing jenenge grup chat khusus kosan. Arek-areke temenan urip dewe-dewe dan gak ngurus kondisi tetangga kos e. Iku sing marakno aku rodo kesepian nang kos iki dan luwe sering dolen metu. Sing angel iku semisal lara, gak onok sing isok dijaluki tolong. Sembarang kudu dihadepi dewe. Mbasio kondisimu pas lara wes nemen banget sampe gak isok tangi teko kasur, tapi kudu dipekso isok tangi.
Sore-sore, moro mamaku ambek bapakku siap-siap berangkat nang rumah sakit soale mamaku wes mulai kontraksi dan adek baruku wes kate lahir. Aku awale njaluk melu, tapi gak dioleni. Akhire aku nang omah ambek adekku sing gede karo pembantuku. Berhubung aku durung nduwe hp, dadi aku gak isok eruh langsung yaopo kondisine mama saiki. Aku ambek adikku kepikiran terus, dan mek isok dungo mugo-mugo mama isok ngelahirno dengan lancar. Sesoke sak durunge berangkat sekolah, bapakku moro nelpon teko telpon omah dan ngabari nek mama wes ngelahirno adik lanang. Aku ambek adekku langsung sueneng soale isok nduwe dulur lanang. Pas nang sekolah, aku koar-koar nang koncoku nek aku saiki nduwe adek lanang, padahal ketemu ae durung. Tapi saking senenge, aku wes bodo amat. Pokoke kabeh kudu eroh nek aku seneng banget adekku wes lahir.
Kabeh wong mesti tau lah sing jenenge moro-moro terus kenek telek pas lunggoh, nah iku maeng tau dialami karo kocoku pas buka stand karo bocah-bocah ukm pas kulia biyen. Nah pas iku koncoku iku teko terus ora atek delok panggonan sing di panggoni iku maeng resik opo ora, dadi pas iku deke iku lagek sadar teles-teles nang bokonge iku opo, tibake iku maeng teleke manuk. Nah bocah-bocah sing ngerti yo langsung bubar mergo ancene termasuk perkoro sing jijiki. Terus sak liyane iku sing garai jijiki yoiku telek maeng sing moncrot ora karoan nang telonone koncoku maeng. Nah polahe isin koncoku yo langsung balik ambek salin nang kose.
Kerja ning kantor kuwi pancen akeh cobaan. Apa maneh yen duwe kanca sing kurang mendukung karo kerja lan seneng marai gawean elek kaya kanca sing duwe histrionic personality disorder utawa HPD utawa sindrom sing seneng golek perhatian marang bos lan kanca kerjane liyane. Biyasane kanca kantor iki njupuk gawean tanpa ijin lan koordinasi. Kanggo ngatasi babagan kaya iki, karyawan kuwi kudu kuat lan kudu bisa njaga komunikasi sing apik marang kanca sing sedivisi utawa kanca sing sak gawean ben gawean iki ora marai beban. Banjur yen wes bisa njaga komunikasi, kabeh uga kudu kejadwal lan kudu bisa dikontrol karo ketua divisi.
Salah siji permainan sing mbutuhno keberuntungan tapi isok digawe asik-asikan iku jenenge Barrel Pirate Jumping utowo gampange bajak laut loncat. Tampilan permainane iku unik, dadi onok bajak laut sing sembunyi ndek barrel minuman terus onok pisau sing bakal ditancepno nang barrel iku mau. Cara dolane iku berkelompok. Awakmu ambek konco-koncomu gentian gawe nusuk pisau nang barrel bajak laut. Nek salah siji onok sing nusuk nang lubang sing salah, bajak laute bakal mental dan wong iku bakal kalah. Pemenange ditentukno teko sing paling terakhir isok bertahan sampe akhir isok nusuk lubang sing bener. Lubang sing salah bakal gonta-ganti, dadi awakmu gak bakal eroh. Makane permainan iki butuh keberuntungan nek awakmu gelem menang sampe akhir.
Salah siji penyebab bocah neng sekolah ngeroso dhewekan kui mergo dheweke ngeroso dadi wong sing bedo dhewe. Biasane cah cilik kui durung iso nerimo perbedaan. Dheweke mesthi ngindari wong-wong sing bedo lan nganggep kui aneh. Ono bocah sing kelewatan tekan ngeceni lan ngerundung wong-wong sing dianggep bedo mau. Senadyan, ora ono salahe dadi bedo. Bedo kui artine awak dhewe duwe hal sing ora diduweni karo wong liyo. Kui ora selamane elek. Malah mungkin luwih akeh sing apik timbangne sing elek. Balik meneh, bocah-bocah durung ngerti kui. Senadyan awak dhewe ngandai kui, bocah-bocah durung tentu paham. Dheweke butuh pengalam sing akeh sakdurunge ngerti perkoro kui.
Kabeh petugas mboh iku petugas keamanan utowo petugas liyane sing ono nang PT utowo panggonan sing merlukno petugas iku saiki ora koyo biyen. Nak saiki akeh wong sing nyalah gunakno jabatane kanggo nguntungno awake dewe. Mangkane saiki akeh wong biasa sing ora duwe status sosial dukur wani karo petugas mergane kelakoane sak penake dewe. Jarene koncoku sing jurusan Hukum, "srengen nang petugas iku wajar, soale petugas yo menungso yo kadang salah kadang bener, opo maneh saiki yo akeh petugas sak penake udele dewe, tapi kabeh iku ono peraturane, dadi eloko peraturan sing wes ono nang undang-undang". Dadi srengen nang petugas iku ora masalah tapi ojo kebacot.
Mari rapat KKN nang omahe pak lurah, aku ambek konco-koncoku langsung lunggo nang kursi bersama dan diskusi perkoro kinerjane awak dewe sing sek dipandang kurang ambek penduduk desa iki. Awale berjalan lancar, sampe moro-moro koncoku sing inisiale I nyudokno tanda-tanda kate ‘kumat’. De’e nduwe riwayat penyakit bipolar dan ancen kudu diawasi banget nek wes mulai kumat. Moro-moro arek iki kumat dan langsung benturno sirane nang mejo ping bolak-balik. Aku langsung nyegah de’e cek gak tambah nemen. Eh de’e malah tantrum dan bengok-bengok sambil nangis. Gak suwe de’e berontak dan mlayu menjauh nang pawon. Aku langsung ngejar dan aku ndelok de’e banting gelang beling sampe wes pecah kabeh. Tangane njupuk pecahan beling mau dan kate nggores tangane. Aku langsung nahan de’e, tapi aku malah diserang dan tanganku sing kegores. Terus nemene maneh, de’e ngomong nang aku tentang hal sing gak ngenaki dan iku marai atiku langsung nyes. Wes ngono de’e sek berusaha nyerang aku nganggo beling, untunge si I iki langsung digeret ambek koncoku sing lanang, dan aku langsung ditenangno ambek konco wedokku sing liyane. Mboh opo’o tapi rasane atiku rasane lara ae mergo iku mau.
Aku karo konco kelasku, Dito, bareng-bareng sinau seko awal kelas 3 SMA. Dee kepengen banget melbu jurusan hukum neng UGM. Senadyan, aku isih ragu-ragu karo pilihan jurusanku. Aku tetep ngancani dee sinau kanggo mimpine kui. Awak dhuwe mlebu les-lesan bareng neng Newtron Taman Siswa. Bar sekolah, awak dhewe mesthi boncengan mrono. Pas pengumuman jalur SNMPTN utowo jalur udangan, si Dito kui sedih banget soale dee ora ketompo. Sing marake sedih meneh, ono konco neng sekolahe dewe sing ketompe jalur udangan ning jurusan hukum UGM. Dee rodo ora trimo. Opo meneh sing ketompo kui murid seko jurusan IPA. Dee ngeroso kui ora adil mergo konco-koncone dhewe sing milih jurusan sing podo sing seko IPS yo akeh lan ora ono sing ketompo.
Kanggo bisa nrima awake dhewe supaya luwih bersyukur marang Gusti iku pancen rada angel. Kabeh wong mesti ngerasa awake dhewe iku kurang sempurna. Padahal saben wong pancen ora bisa dadi sempurna. Mesti ana kelebihan lan kekurangane sing kudu mesti disyukuri. Aca cara sing bisa dilakokake supaya bisa nrima awake dhewe. Nomer siji kudu bisa ndelok kelebihan lan ora ngersula senajan duwe kekurangan. Nomer loro ora kudu dadi sempurna supaya bisa dadi berharga. Sing terakhir yaiku kudu bisa damai kro awake dhewe. Yen wis bisa ngelakoni iku kabeh mesti akhire bisa kanggo nrima awake dhewe lan bisa tansah syukur marang Gusti.
Akeh wong sing jijik utowo jember ambek sing jenenge teleke kewan. Tapi asline iku kan wong sing ancene ora biasa ambek sing jenenge teleke kewan. Tapi nag wong sing biasane gelek ngopeni kewan yo ora masalah ambek ora sepiro jijik ambek sing jenenge teleke kewan. Tapi nag ancene jijik yo nag iso nang mireh wae nag petok soale iso dadekno keilingan perkoro telek terus masio wes adoh teko telek iku maeng. Iso-iso pas mangan barang iku yo maleh kelingan teleke kewan sing iso dadekno ora koluh ambek mangane maeng. Nah ngunuku kan maleh dadekno perkoro elek, mangkane nag ancene iku iso dadekno perkoro elek yo palang nag diadohi ae.
Aku iku nduwe kebiasaan elek, yaiku nek lagi ngomong terus lali ambek kata sing kate tak omongno, pasti bakal refleks ngomong “opo jenenge?”. Dan iku sering kedaden nang ndi ae. Koyok dino iki, aku lagi presentasi tentang materi Sastra Sejarah. Aku akeh gak familiar ambek istilah sing dinggo nang kene, dadi aku maleh ndredeg, wedi nyeplos “opo jenenge?” terus. Dan temenan, aku nyeplos kata iku ping bolak balik sing marakno aku diguyu karo arek sak kelas. Gak mek koncoku tok sing ngguyu, bahkan Dosen ku yo sisan ngguyu mergo aku. Sumpah seh, aku isin pol mergo diguyu akeh wong mergo iku mau.
Ora ono wong sing seneng pas ngerti dee keno PHK. Gawean ilang artine pendapatan ben sasi uga melu ilang. Hal pertama sing kudu dilakoke kui trimo disik yen awak dhewe dadi wong sing kepilih PHK. Yen awak dhewe durung iso iklas, awak dhewe langkah opo wae sing bakal dilakoke selanjute kui mesthi emosional. Sing keloro, delok tabungan lan aset sing awak dhewe duwe. Kiro-kiro tabungan bakal cukup pirang sasi. Seko tabungan kui opo ono duwit sing iso disisihke kanggo gawe usaha. Awak dhewe uga iso ngedol aset-aset sing ora perlu. Sing ketelu, tentuke arep golek gawean meneh opo bukak usaha. Yen isih arep golek gawean meneh, awak dhewe kudu sadar, kemampuan sing awak dhuwe saiki dibutuhke opo ora lan iki kemampuan sing gampang digantike wong liyo. Yen ora memungkin, luwih apik coba gawe usaha dhewe. Sing penting kudu wani disik. Wis akeh contohe wong sing di-PHK malah luwih sukses pas dodolan.
Kabeh wong mesti ngerti sing jenenge taeke kewan, nah taeke kewan iku maeng yo pirang-pirang, terus ambune yo ora karoan sing marakno wong sing ambu iku jembere megilan ambek kadang iso dadekno roso gilo barang. Nah sing koyok ngunuku maeng ancene paling mangkelno mergo sing jenege taeke kewan iku mesti gilani, nah sing garai gilani maeng iku yo mergo bentuke taeke maeng sing ora karoan terus kadang iku ono uget-uget sing marakno wong sing yawang iku kudu mutah nag ero barang iku maeng. Nah iku maeng termasuk deskripsine taeke kewan sing marakno menungso sing delok ambek sing ambu mesti jember ambek gilo mergo ero barang koyok taeke kewan iku maeng.
Delok media sosial saiki akeh statuse bocah-bocah SMA sing lagek mari lulus terus bingung karepe dewe ambek sedeh mergo ditolak mlebu universitas. Asline roso iku maeng kan teko kelakuane dewe lapooh kok sedeh ambek imbase kelakoan sing dilakoni. Nag pengen getrimo mlebu universitas yo sinau sing mempeng, engko lak getrimo. Mangkane kanggo bocah-bocah sing sedeh getolak mlebu universitas, ilengo, ojo sedeh maneh kabeh iku ono sebabe. Ora mungkin ditolak polae oro ono sebabe. Lah sebabe iku teko awakmu dewe. Mangkane ora atek sedeh universitas iku ora mok siji golek'o liyane engko lak ketemu universitas sing cocok karo awakmu. Dadi ora atek sedeh maneh polahe perkoro iku.
Koyok biasa, Deni ambek Lola nek gendaan iku mesti nang Mall ben isok ngelakoni akeh kegiatan. Mulai teko tuku buku nang Gramedia, terus isok dolen nang Funworld, dan mangan nang Burger King. Mbarine mangan, Deni ngeluh nek de’e mules pol. Ambek Lola langsung dikon nang Toilet ae. Akhire Deni langsung mlayu nang Toilet keburu cepirit. Mergo gopoh kabeh, Deni gak ndelok simbol sing onok nang ngarep pintu iku mau. Pas dibuka pintune, de’e ndelok akeh wong wedok sing noleh dan langsung mbengok mergo ndelok onok wong lanang melbu nang Toilet wedok. Deni langsung njaluk sepuro dan ngeroso isin sisan. Tapi gak suwe, de’e cepet-cepet pindah gawe mbuka pintu Toilet lanang dan cepet-cepet ngising.
Amarga wabah virus corona, Fitri saiki urip dewean ning apartemen. Bapake seda ning wulan Juli, disusul ibune ning wulan September, banjur adhine wulan Oktober. Kabeh keluwargane seda amarga corona sing nyerang Jakarta lan kurange sarana lan prasarana kesehatan. Ing wayah corona kuwi, Fitri uga ora bisa ngerumat mayit keluwargane amarga ora oleh kalo keluwargane sing liyane. Maune Fitri ngerasa dewean lan depresi. Nanging, pakdhe, budhe, sedulur lan kanca padha gantian ngancani Fitri ben ora kesepian ning apartemen. Omah keluwargane uga saiki didol ora ana sing njaga. Kabeh tinggalan wong tuwane Fitri uga wis diatur ben ora dadi omongan karo keluwargane.
Jaman saiki akeh wong tuo sing jumbul polahe anake moro-moro meteng. Perkoro koyok nginiki asline kudu di ati-ati opo maneh kanggo bocah wedok. Nag ancene wes kedaden kudune yo moro sing metengi kon tanggung jawab soale nag ora ngunu iso dadi aipe wong tuone ambek awake dewe. Opo maneh saiki ukuman teko lingkungan tambah ora karuan. Ono sing ngelokno, ono sing ngedohi, ono ngelek-elekno barang. Perkoro ngunuku asline kedaden yo polahe bocahe dewe sing ora ati-ati nag gembulan ambek wong lanang. Opo maneh saiki wes jamane koyok ngene. Mangkane nag milih konco iku sing ati-ati opo maneh kanggo bocah wedok.
Bengi iku, aku lagi ngimpi elek banget. Dadi nang ngimpi iku, aku lagi ditekani hantu sing wujude mek koyok bayangan ireng ngono tok. Aku kate nang ndi ae iku tetep dituti karo hantu iku mau. Kate aku seliden nang ndi ae sek tetep isok dikonangi. Gak suwe, aku ketangi dan dodoku rasane sesek puol mergo ngimpi iku mau. Lah kok moro awakku rasane kaku kabeh dan gak isok dibahno. Bahkan kate ketip ae lho gak isok. Aku tambah ketar ketir lah. Aku tambah ndredeg pas moro onok bayanan ireng sing ngerambat nang tembok dan kate nyedek nang aku. Sakjane aku wes pingin mbengok saking wedine, tapi lambeku blas gak isok diobahno. Moro aku ditepuk ambek adekku sing lagi turu nang sampingku. Seketika bayangan ireng iku langsung ilang dan awakku wes isok diobahno. Aku langsung ambekan gede saking legone.
Akeh wong sing gelek ngalami wedi polahe demam panggung. Sing garai iku maeng asline iku ora panggunge sing medeni ora. Tapi iku asline karek mentale wong sing ate maju. Jarene wong-wong sing tau manggung, iku asline perkoro sing moro-moro metu pas awakmu ate tampil utowo ngomong nang ngarepe wong akeh. Terus perkoro iku bakal ilang nag awakmu wes ora nag panggung maneh, yo bakal normal maneh koyok sak durunge nag panggung. Wong sing ngalami perkoro iki biasane raini iku ketok koyok ora iso lapo-lapo ambek bingung nag nang duwure panggung, terus moro-moro kringete iku adem, ambek tangane iku otek ora karuan pas nyekel mik utowo liyane sakjenesi iku, utowo sing nemen iku yo sikile yo geder polahe saking wedine.
Akhire sing dinanti iku teko sisan, yaiku liburan semester kuliah. Liburan kali iki, berhubung aku sek durung isok balik kampung saiki, tak puasno gawe dolan dewe nang Mall. Mbasio mek mlaku-mlaku tok nang Mall iku rasane wes seneng pol soale rosone koyok bebas dan gak onok sing ngatur ngono lho. Mergo luwe, akhire aku milih mangan nang salah siji Restoran AYCE BBQ. Berhubung wes keluwen, aku maleh kalap pol njupuk daging sing kate tak masak engkok. Wes ngono, aku akeh njupuk jajanan liyane maneh. Mbari njupuk sampe patang piring gawe awakku dewe, buru aku balik nang mejoku dan masak dagingku. Mergo aku temenan keluwen, makane aku isok ngentekno iku kabeh. Dan gak sengojo aku antep guede pol, sampe wong-wong podo ndeloki aku. Dideloki koyok ngono marai aku isin pol dan mek isok nunduk pas ngentekno jajanan sisane sing onok nang mejoku.
Wong sing melu undian iku mesti duweni kekarepan kanggo menang lan entuk undian iku. Nanging kadang wong-wong gawe cara sing ora apik supaya bisa menang undian. Cara iku kayata nyogok utawa mbayar wong sing gawe undian supaya njupuk jenenge, nganti gawe cara-cara elek liyane. Undian iku pancen kaya oleh rejeki, kene ora perlu kanggo meksa supaya entuk undian iku. Yen wis rejekine bisa oleh ya bakal oleh ora perlu kudu nyogok lan bayar wong liya kanggo ngetokna jenenge kene. Mula yen melu undian kudu ngelakoni tindakan sing apik supaya dongane bisa tembus lan manjur lan akhire bisa entuk undian iku mau
Aku mung iling, selama urip 24 taun iki, aku mung tau gelud pisan. Lucune kui pas aku TK. Tekan saiki, aku isih kurang yakin kui tenanan kedaden opo mung neng mimpi. Sak ilingku kui, pas TK kui aku ora duwe konco akeh. Aku mung iling duwe siji konco, jenenge Dika. Aku ngeroso uga aku dadi salah siji wong sing ora disenengi koyo wong liya. Aku ora heran yen disik ono wong sing jaluk gelud karo aku. Aku ngeroso konco kelas sing ngejak gulit kui mung ora seneng karo aku, mungkin mergo aku wong sing bedo dhewe neng kelas. Aku ora ngeroso opo-opo. Wonge kui tak ladani wae. Nanging, aku tekan saiki ora ngerti yen akhire gelude kui kepiye.
Pengancaman kuwi kalebu salah siji tindakan kriminal sing bisa marai resah ning tengah masyarakat. Ning KBBI, wis dijelaske yen pengancaman kuwi kegiyatan sing ana hubungane karo ngancem lan ngewenehi tawaran sing sekirane marai rugi, isin, wedi, lan uga sifate bisa dadi intimidasi. Pengancaman iki bisa dari kriminal amarga bisa nyelakai wong liya lan uga bisa marai wong susah, cilaka, lan uga bisa ngilangake nyawa. Pengancaman iki diatur ning jero Pasal 369 ayat (1) KUHP. Hukuman kanggo wong sing tukang ngancem iki yaiku 4 tahun kurungan. Kejahatan ini kalebune delik aduan yaiku ora dituntun kajaba wong sing kerasa diancem kuwi lapor.
Neng uripku iki, kegagalan sing paling tak rasake kui, aku ora ketemu opo sing tak senenge sadurunge lulus kuliah. Mungkin luwih tepate, aku ora tenanan golek opo perkoro sing tak senengi sing iso dadi penghasilan neng masa depan. Seko SMP, aku ora melu ektra kulikuler opo-opo. Pas bel bali sekolah, aku langusung menyang omah. SMA yo ora bedo adoh. Senadyan aku nikmati melu tonti neng sekolah, nanging melu kui dudu tenanan pilihanku. Pas kuliah aku wis ketemu opo sing tak senengi, yaiku nari. Nanging nari kui ora isi didade karir mergo kanggo aku kui wis telat. Ben iso dadi profesional persiapane kui wis kudu ket cilik.
Reuni sekolah sing sejatine adicara kanggo nyambung silaturahmi malah biasane dadi adicara kanggo pamer harta lan kesuksesan. Kabeh wong seneng banget yen dijak reuni, amarga kanggo nyambung silaturahmi karo kanca-kanca jaman biyen. Nanging kadang reuni wis duweni stereotype ing saperangan wong kanggo pamer harta. Iki sing nggarai wong sing ngerasa kurang sukses dadi males kanggo teka. Apa sing diomong ning reuni ora adoh karo omongan "bayaranmu pira?", "wis duwe omah pira?", "montormu merk-e apa?" lan liyane. Yen sing dibahas babagan kaya ngene, ya ora maido yen akeh wong sing wegah melu reuni. Mula ing adicara reuni yen bisa ngomongna liyane wae supaya bisa ngerangkul kabeh golongan supaya gelem melu reuni.
Awakmu tau gak ngeroso nek awakmu blas gak nduwe trauma dan gak nduwe fobia sisan, tapi kadangan awakmu iku ngalami rasa wedi nang objek tertentu. Nek rasa wedine sek biasa ae, berarti iku sek normal. Tapi nek rasa wedine iku wes kenemenen, terus dituti ambek gejalan liyane sing gak normal, iku berarti onok indikasi nek awakmu nduwe fobia ambek objek tertentu. Misal nek sampe kemringet utowo sampe ndredeg nemen pas ndelok objek tertentu. Nek wes koyok ngono, awakmu kudu nyadari dan kudu nggolek pertolongan ben awakmu isok ngusir fobia iku sak durunge tambah nemen. Dadi gawe awakmu kabeh sing nduwe rasa wedi ambek objek tertentu, gak onok salahe kok gawe perikso nang tenaga ahli.
Iso nemuke barang sing suwe banget digoleke kui senenge bukan main. Kanggo iso nemuke barang sing awak dhewe goleki kui ono beberapa cara sing iso dilakoni. Sing kepisan, awak dhewe kudu ngiling-ngiling neng endi wae kowe nyelehke barang kui. Misale, awak dhewe lagi goleki kunci montor. Awak dhewe biasa deleh neng duwur kulkas, neng jero helm, nek ora neng cerak lemari. Awak dhewe iso golek ning telung panggon kui. Yen isih durung ketemu, awak dhewe ngecek neng barang utowo klambi sing awak dhewe kanggo sadurenge. Misale, awak dhewe golek neng sak kathok, sak jaket, lan neng jero tas. Yen durung ketemu meneh, awak dhewe iso nelusuri, sak ilinge mau awak dhewe neng endi wae. Seko kui, awak dhewe iso ngiro-ngiro panggon endi wae sing mungkin awak dhewe nyeleh kuncine.
Awak dhewe mungkin bingung yen misale ono omahe tonggo dhewe sing kobongan. Kui mungkin arang banget kedadean. Nanging ora nutup kemungkinan, yen awak dhewe ngalami hal kui, paling ora pisan neng uripe dhewe. Yen misale kui, kedadean ono beberapa hal sing iso awak dhewe lakokoke. Sing kesiji, yen durung ono sing sadar yen ono omah sing kobongan awak dhewe iso ngundang tonggone dhewe. Sing keloro, awak dhewe kudu nulungi wong sing omeh kobongane matine genine. Awak dhewe iso jaluk tulung tonggo-tonggone dhewe kanggo ngewangi. Sing ketelu, awak dhewe iso nelpon pemadam kebakaran. Sing kepapat, yen petugase wis teko, awak dhewe tetep iso nulungi matine geneni sesuai karo arahan petugas kebakaraane.
Tuku omah utowo duwe properti kui wis dadi impian kabeh wong. Wong sing wis tau tuku omah mesthi iling bakal koyo piye senenge pas omah kui akhire ketuku. Ning makin dene, duwe properti kui makin angel. Populasi wong neng Indonesia bludak. Lahan-lahan makin sempit. Ngetuti prinsip ekonomi, barang sing makin langka regone bakal makin duwur. Wong-wong sing strata ekonomi menengah lan ngisure bakal luwih angel duwe properti. Makane, duwe tabungan kanggo omah kui luwih apik dipikirke pas isih enom, ora kudu nunggu duwe keluarga disik. Awak dhewe ora mung kudu pinter nyisihke duwit kanggo nabung, nanging butuh golek duwit tambahan. Soale, yen mung ngarepke seko gaji UMR wae, ora bakal cukup kanggo nyicil tuku properti.
Pas dino minggu wingi aku dijak ayahku dolan ning surabaya. kaitane aku seneng mergo dijak metu mlaku-mlaku. nanging surabaya nek awan iki hawane panas pol durung maneh dalan e rame pol macet e dowo e ra kiro-kiro. ning dalan akeh montor gedhe-gedhe sing nggarai tambah macet ndek dalan. durung maneh suarane bel e montor sing kepingin mlaku dilik ndek dalan. amarga dino iki preian sekolah akeh wong dulin nak surabaya sing nggarai tambah rame tambah macet pol ning dalan e . untunge ning sebelah dalan e surabaya iki isih akeh tanduran lan wit witan ijo sing nggarai ra nemen polusi lan panase. suwi ning dalan akhire aku tutuk ning pasar DTC  langsung tuku es degan ning ngarepe pasar saking panase hawa surabaya.
Aku tau nang terminal iku jumbul soale bis sing tak tumpaki moro-moro ilang. Bis iku maeng ancene cepete megilan nag mandek. Soale ancene nggodak waktu ben oleh duwek akeh. Bis iku ancene dadi idolai wong lungoan soale cepet, banter, ono tipine, murah, ambek enak. Sing dadi warna intine bis iki yo biru, kuning, ireng, ambek abu-abu, terus ono tulisane Suroboyo-Yogyakarta. Nag wes numpak bis iki ancene kudu cepet kabe, nang jeding kudu keplayon, mangan, wes mesti kudu cepet, soale lerenen iku ngger mok ambekan tok ambek ganti sopir tok terus budal maneh. Mangkane kanggo wong sing lungoan bis iki ancene andalan. Soale yo iku maeng.
Wong iku kadang ono sing jijikan ambek panganan sing endut. Nah ben ora jijik iku yo ojo sampek nyawang panganan sing endut, soale iso ae kepikiran terus ambek kadang iso dadekno pikiran iku maeng keilingan terus ambek panganan sing endut akhire dadekno ora doyan mangan. Mangkane nag iso geleh panganan iku yo nang panggonan sing resik-resik tok ae ben ora dadekno roso jijik iku maeng metu ambek jember nang panganan barang iku moro nang pikiran. Dadi nag iso goleh panganan iku nang panggonan sing temen-temen resike ben ora marakno jijik ambek penyakit polahe kepenclokan barang-barang sing ora jelas ambek ora iso diwasi.
Minggu iki aku seneng banget. Awit sesuk setu wayahe aku bali menyang kuthaku. Aku wis tuku tiket bali menyang Purwokerto numpak sepur Joglosemarkerto. Wektu kuwi salah siji syarat numpak sepur kudu swab test amarga kahanane isih pandemi covid-19. Amarga tiket sepurku jam 13 awan, aku budhal stasiun luwih isuk kanggo swab test ing kana. Udakara jam 10.30 aku wis tekan stasiun banjur antri swab test. Proses swab test ora suwe, mung 10 menitan lah. Sing suwe iku ngenteni hasil swab e sing bisa mangan wektu 40 menit dhewe. Aku delok wong liya nampa surat keterangan mung dinehke seka loket, banjur diaturi ninggalke papan swab test. Mbasan giliranku, kok aku diundang mlebu ana ruangan? Jebulane aku dikandhani yen aku katerak virus Covid-19 nanging mlebu golongan tanpa gejala utawa OTG. Aku setengahe kaget awit aku rumangsa sehat, ning aku ya kuciwa banget awit orasida ketemu Bapak Ibu ana omah mengko. Petugas ing kana dak apresiasi banget anggone ngrumat pasien Covid. Aku disambungke shelter covid ana kampusku, banjur diterke ana papan karantina numpak ambulans. "Wah yowislah, orasida bali, mengko lehku ngandhani bapak ibu yen wis tekan shelter wae nganggo video call, yen mung tak kirimi WA ndak dha panik" omongku ngrememeng dhewe.
Akeh wong sing ora mentolo ambek sing jenenge panganan bosok sing nang ngarepe moto. Masio iku ora dipangan tapi nag petuk iku mesit jijik ambek mangkel. Nah asline panganan bosok iku mergone panganan maeng iku wes mambu terus dibarno ae akhire dadi panganan bosok sing ora pantes didelok karo moto. Nah nag wes ancene kadung bosok iku maeng kudune panganan iku maeng dibuak ae nang lemah ben dadi subur lemahe mergane pangana sing bosok iku ancene gampang dadi pupuk sing ancene apik kanggo lemah. Nah mangkane nag petuk panganan sing kadung bosok iku asline ora perlu jijik-jijik nemen, mergo nag kenemenen terus ora sengojo peruk yo bakal ora apik.
Hal sing paling isin sing tau tak lakoke neng panggon umum kui, aku tau bengok-bengok neng panggon umum. Ora mung pisan, tekan saiki aku kerep ngelakoke kui. Aku tau ngundang koncoku banter banget kanggo undangan sing sebenere ora pantes. Aku lagi sadar yen kui lagi neng panggon umum. Aku langusng macak ora ngerti opo-opo. Aku uga tau ngomog-ngomong dhewe ora cetho. Aku kerep ngelakoke kui pas lagi dhewekan neng omah, utowo lagi dhewekan neng kamar. Nanging aku sok lali. Aku kerep kelepasan pas lagi neng panggon sing akeh wonge. Wong-wong sing kerungu aku ngomong dhewe kui deloki aku terus. Mungkin neng pikirane, aku kui koyo wong edan utowo ora waras.
Nag ono wong wes gerang kok wedi ambek sing jenenge suntikan iku ora pokro nemene. Opo maneh nag wes duwe anak kok isek wedi ambek ngunuku yo tambah koplo nemene. Yo ancene wedi ambek perkoro sing dianggep medeni iku ora masalah. Tapi nag wedi ambek perkoro sing sing dianggep wong akeh iku perkoro sing or kudu diwedeni iku ora apik. Opo maneh saiki jamane tenogo kesehatan wes moderen ora jamane pil maneh. Terus suntik barang yo saiki dianggep perkoro biasa, dadi nag sampek keweden polahe suntik iku kebacut. Nag iso yo kudu diilangno ben ora ngisin-ngisine wong sing parek ambek deke. Terus nag wong gerang kan asline kudu wani soale ben kenek gawe contoh sing cilik.
Kadhang cobaan wayah kerja kuwi ora mung perkara bayaran lan gawean numpuk uga ora cocok karo kesepakatan. Nanging pacobaning gawean sing kadang ora disadari yaiku anane kanca kerja sing seneng njupuk gawean tanpa arahan sing jelas uga tanpa komunikasi. Karepe inisiatif, nanging ya uga bisa dadi masalah yen tujuane salah lan kanggo golek rai. Kedadian iki sering ana ning kantor dinas sing akeh banget senior. Sing marai gemes yaiku yen gaweane elek, korban iki mau sing kongkon ndandani kanthi bener. Kamanga, kanca kantor sing kaya iki perlu diwaspada amarga bisa nyingkirake alon-alon lan luwih gampang amarga duwe strategi sing culas.
Awak dhewe ora iso meneng wae yen delok koncone dhewe kui dirundung. Mesake, dheweke mesthi ngeroso wedi kudu dhewekan ngadepi wong-wong sing garapi dheweke. Wong sing dirundung kui ora kabeh sing iso ngelawan. Wong sing ngerundung kui iso wae ngincim koncone dhewe supoyo ora jaluk pitulungan neng wong liyo. Dheweke ngincim yen koncone dhewe ngelakoke kui dheweke bakal luwih kejem meneh garapi konco kui.  Senadyan koyo ngono, awak dhewe tetep kudu usaha kanggo ngelindunge konco sing dirundung kui. Awak dhewe ora iso ngebiarke konco kui kelaran terus. Awak dhewe mesthi ngancani dheweke supoyo ora ngeroso dhewekan lan dadi luwih pede bergaul karo konco-konco sing liyane.
Saiki istilah trauma pas cilik ancene dadi rame gara-gara akeh bocah cilik sing wedinan ambek sifate sing aneh-aneh. Lah trauma pas cilik iku asline kedaden teko pengalaman sing paling diwedeni ambek pirang perkoro utowo barang sing garai bocah iku maeng sampek kewedene pol. Perkoro iku maeng iso ae koyok gelek digepuk'i, terus ono bencana alam koyok bledek sing saking bantere, terus gelek ditinggali, ambek liyan-liyane. Mangkane nag duwe anak cilik kudu dijogo teko barang-barang utowo perkoro sing iso dadek bocah cilik maeng keweden. Soale keweden nag saking nemene iso dadekno bocah cilik maeng trauma sing angel tambanane masio nang nggonane dokter sing ahli yo angel.
Pingitan utawa pingit kuwi tradisi ketimuran sing isih ana tekan saiki. Acara pingitan iki biyasane dilakoni sak durunge mantenan lan sing ngelakoni temanten putri. Temanten kakung utawa manten lanang ana sing dipingit, uga ana sing ora. Pingitan iki tujuane kanggo njaga manten saka mara bahaya sak durunge acara. Nanging, ana wong sing ora percaya tradisi iki lan milih ngelakoni kegiyatan kaya biyasane. Misale tetep kerja, padahal sesuke wis dadi manten amarga ora gelem kelangan cuti. Ana sing ngomong yen pingitan iki budhaya kuno lan ora ana hubungane karo upacara temu manten. Nanging pingitan iki sejatine ngewenehi manten wektu kanggo istirahan ben pas dina temu manten ora lara lan ambruk.